Diana Șoșoacă încalcă legea electorală și cere voturi pentru partidul său
Deputatul european Diana Iovanovici-Șoșoacă încalcă legea electorală. Într-un live care durează de peste trei ore pe pagina oficială de Facebook le-a cerut celor care o urmăresc să iasă în număr cât mai mare la vot și să voteze pentru partidul pe care îl conduce. Diana Șoșoacă a spus că nu o interesează că va fi acuzată și sancționată pentru încălcarea legii electorale, pentru că s-a săturat de încălcările făcute de celelalte partide.